Asal-usul Kandangsapi, Kutha Surakarta yaiku sejarah dumadine kampung kandangsapi. Kampung Kandangsapi manggon ana ing kutha Surakarta, Provensi jawa Tengah Kayadene jenenge, biyen panggonan kang ana griya sakit kanthi jeneng DR. Oen Solo iki pancen dadi sawijining kandang sapi kang gedhe ing Surkakarta. Jeneng iki wiwit ditepung para warga nalika Keraton Surakarta kapimpin Paku Buwana X, kurang luwih taun 1939, sambetane karo usaha “Yeppres”, open-open sapi perah.

Yeppres wiwit usaha susu sapi nalika jaman PB IX. Nanging nalika ing jaman PB X, para warga Eropa lan Walanda akeh banget kang netep ana Surakarta, ndadekake panjalukan susu sapi, kang dadi unjukane para warga asing mau sansaya akeh. Mula, Yeppres ngrembakakake usahane mau kanthi nambah cacah sapi open-openane. Merga saking akehe open-openane mau, Yeppres gawe kandhang sapi kang amba banget. Saking ambane, kandhang sapi kasebut kawentar ing ngendi-endi lan dadi tontonan para warga. Wiwit kuwi, para warga nyebut papan iku kanthi jeneng kandangsapi.

Rujukan